Amara Simba

**Amara Simba** (født 1961) er en fransk-senegalesisk tidligere fotballspiller. Han er særlig kjent for å ha scoret flere spektakulære mål med brassespark.

Simba ble født i Senegals hovedstad Dakar av foreldre fra Guinea. Han bodde så i Guinea inntil han tretten år gammel flyttet tilbake til Dakar. I Senegal spilte han fotball for ASC Jeanne d'Arc. Faren hans hadde vært soldat i det franske militæret. Tyve år gammel dro Amara Simba til Frankrike for å avtjene militærtjeneste som sin far før ham. Han startet fotballkarrieren i Frankrike da han i 1981 forlot militæret for å spille fotball for amatørklubben Football Club de la Région Houdanaise. Derfra gikk han til Racing Club de Versailles.

Han spilte amatørfotball i lavere divisjoner inntil han ble oppdaget av , som hentet ham i 1986. Da var han nesten 25 år gammel. Karrieren skjøt fart da han tilbragte 1990/91-sesongen på utlån til . Sammen med en ung, fremadstormende Zinedine Zidane på laget, bidro Simba til å føre Cannes til en fin fjerdeplass på tabellen. Samtidig tiltrakk han seg oppmerksomheten til Frankrikes landslagstrener Michel Platini. Verken landslagsledelsen til Senegal eller Guinea hadde inntil da vist interesse for Simba da Platini tok kontakt i 1991. Platini ga Simba hans landslagsdebut for  i en treningslandskamp mot  i august 1991. Simba takket for tilliten ved å score et av lagets fem mål. Tre måneder senere spilte Simba igjen fra start for Frankrike i EM-kvalifiseringsseieren over . Igjen tegnet Simba seg på scoringslisten. Han var også på banen i en treningslandskamp mot  i februar 1992, og lå an til å bli del av Frankrikes tropp til EM-sluttspillet i juni i 1992 da han i april pådro seg et benbrudd på trening som satte en stopper for hans EM-deltakelse. Landskampen mot England ble hans tredje og siste. Simba spilte aldri for det franske landslaget igjen.

Amara Simba gjorde seg først bemerket i 1990 med scoringer på brassespark på spektakulært vis med et mål for Paris Saint-Germain mot , som ble kåret til årets mål i 1989/90-sesongen. Sesongen derpå vant han igjen årets mål for en scoring på brassespark. Denne gangen for Cannes i en kamp med Paris Saint-Germain som motstander. Etter det vellykkede utlånet til Cannes, vendte Simba tilbake til Paris Saint-Germain, hvor han spilte ytterligere to sesonger. Begge under ledelse av den portugisiske treneren Artur Jorge, som ofte utelot Simba fra startoppstillingen. Amara Simba var aldri noen notorisk måljeger, men målene han scoret etterlot seg ofte et varig inntrykk.

I 1993 forlot han den franske hovedstaden til fordel for . Der markerte han seg i debuten mot  med nok et mål scoret på brassespark. Konkurransen om de offensive plassene i startoppstillingen var tøff i Monaco, og det ble bare én enkelt sesongs opphold for laget ledet av Arsène Wenger.

I 1994 signerte han for . Klubben fra Normandie hadde samtidig gått til innkjøp av Kennet Andersson, som imponerte med fem mål for  i VM-sluttspillet samme sommer. Til tross for at Simba noterte seg for sin mestscorende sesong i karrieren med tolv seriemål, endte Caen sesongen på nedrykksplass på tabellen.

I 1995 signerte Simba for , hvor han forble til 1996.

I 1997 signerte Amara Simba for den mexikanske klubben . Som tidligere landslagsspiller for Frankrike vekket signeringen hans oppsikt i Mexico. Men han var blitt 35 år gammel, og godt over høyden av karrieren. Simba maktet ikke å leve opp til forventningene. Han startet bare seks av de femten kampene han spilte for Club León, og noterte seg ikke for mer enn tre scorede mål. Med Simba på laget mislykkes León for femte gang på rad å nå sluttspillet. Simba unnskyldte sin skuffende innsats med at han ikke ble benyttet i sin beste posisjon på banen. Simba forble i Mexico ut året. Den siste halvdelen av 1997 spilte han for Unión de Curtidores, som han også scoret tre mål for.

Da han i 1998 kombinerte et sommerferieopphold i London med trening hos , endte det med at han signerte kontrakt med klubben. Simba spilte for Leyton Orient fram til 2000, og imponerte stort med sine tekniske ferdigheter. Deretter fulgte en omflakkende tilværelse i engelsk amatørfotball med opphold hos Kingstonian, Kettering Town, Barnet, St Albans City og Billericay Town fram til han i 2002 la støvlene på hylla i en alder av førti år.

## Spillerstatistikk

## Referanser


## Eksterne lenker
* 

## Kilder
*